Narodna skupština
20161123

Ne, ne, na 107. Član 27. u vezi sa članom 107, može i tako. Ovo je po ko zna koji put da predstavnici tzv. opozicije upućuju primedbe predsedavajućem zbog toga što omogućava da se u Narodnoj skupštini vodi diskusija. Ja, gospodine Milićeviću, hoću vama da čestitam jer zaista mislim da ovo jeste način. Ako mi ne možemo u Narodnoj skupštini da govorimo i da se obraćamo jedni drugima, gde ćemo moći? Dakle, nije izneto ništa uvredljivo, iznošena je istina, iznošene su činjenice. Ono što je po mom mišljenju mnogo veći problem, to je što gospodin Boško Obradović, u nedostatku argumenata, kad je suočen sa činjenicama da je doveo ustašu Ivana Pernara u Narodnu skupštinu, prvo pokušava da se izvuče tako, pa kaže – poslala ga je agencija Sputnik. Kakve to veze ima sa vama? Da li je to za vas opravdanje, gospodine Boško Obradoviću? Druga stvar, pozivam vas da podnesete ostavku na mestu šefa poslaničke grupe. Ako niste vi u stanju da zaštitite ne sebe, vi biste morali biti u stanju da zaštitite i druge poslanike Dveri, nego ustaje gospođa Janjušević da vas brani, i to da vas brani od istine, da vas brani od argumenata, onda je apsurdno da vi tu sedite. Zahvaljujem, gospodine Šaroviću. Povreda Poslovnika, narodni poslanik Aleksandar Martinović. Izvolite.